C 125/354
EL
Επίσημη Εφημερίδα της Ευρωπαϊκής Ένωσης
5.4.2023
Τετάρτη 14 Σεπτεμβρίου 2022
Η Επιτροπή εξουσιοδοτείται να επανεξετάζει, με κατ’ εξουσιοδότηση πράξεις σύμφωνα με το άρθρο 31 της παρούσας οδηγίας τις εναρμονισμένες τιμές απόδοσης αναφοράς που καθορίζονται στον κατ’ εξουσιοδότηση κανονισμό (ΕΕ) 2015/2402 της Επιτροπής (68). 11.
Τα κράτη μέλη διασφαλίζουν ότι κάθε διαθέσιμη στήριξη της συμπαραγωγής υπόκειται στον όρο ότι η παραγόμενη ηλεκτρική ενέργεια προέρχεται από συμπαραγωγή υψηλής απόδοσης και η απορριπτόμενη θερμότητα χρησιμοποιείται αποτελεσματικά για να επιτευχθεί εξοικονόμηση πρωτογενούς ενέργειας.
Η δημόσια στήριξη της συμπαραγωγής, και της παραγωγής και των δικτύων τηλεθέρμανσης υπάγεται στους κανόνες περί κρατικών ενισχύσεων, κατά περίπτωση.
Άρθρο 25 Μετατροπή, μεταφορά και διανομή ενέργειας 1.
Οι εθνικές ρυθμιστικές αρχές ενέργειας, κατά την άσκηση των κανονιστικών καθηκόντων που προβλέπονται στις οδηγίες (EE) 2019/944 και 2009/73/ΕΚ, εφαρμόζουν σύμφωνα με το άρθρο 3 της παρούσας οδηγίας την αρχή της προτεραιότητας στην ενεργειακή απόδοση στις αποφάσεις τους για τη λειτουργία των υποδομών φυσικού αερίου και ηλεκτρικής ενέργειας, συμπεριλαμβανομένων των αποφάσεών τους για τα τιμολόγια του δικτύου, με την επιφύλαξη των αρχών της μη διακριτικής μεταχείρισης και της οικονομικής αποδοτικότητας.
Επιπλέον της αρχής της προτεραιότητας στην ενεργειακή απόδοση, οι εθνικές ρυθμιστικές αρχές ενέργειας λαμβάνουν υπόψη την οικονομική αποδοτικότητα, την αποδοτικότητα του συστήματος και την ασφάλεια του εφοδιασμού και προσαρμόζουν μια προσέγγιση κύκλου ζωής που διαφυλάσσει τους στόχους της Ένωσης για το κλίμα και τη βιωσιμότητα. 2.
Τα κράτη μέλη διασφαλίζουν ότι οι διαχειριστές συστημάτων μεταφοράς και διανομής αερίου και ηλεκτρικής ενέργειας εφαρμόζουν την αρχή της προτεραιότητας στην ενεργειακή απόδοση σύμφωνα με το άρθρο 3 της παρούσας οδηγίας και σύμφωνα με τους στόχους της Ένωσης για το κλίμα και τη βιωσιμότητα στις οικείες αποφάσεις σχεδιασμού δικτύων, ανάπτυξης δικτύων και επενδύσεων.
Η ευελιξία από την πλευρά της ζήτησης αποτελεί κεντρικό στοιχείο της αξιολόγησης του σχεδιασμού και της λειτουργίας του δικτύου.
Λαμβάνοντας υπόψη την ασφάλεια του εφοδιασμού και την ενοποίηση της αγοράς, τα κράτη μέλη διασφαλίζουν ότι οι διαχειριστές συστημάτων μεταφοράς και οι διαχειριστές συστημάτων διανομής ▌επενδύουν σε μακρόπνοα στοιχεία ενεργητικού για να συμβάλουν στον μετριασμό της κλιματικής αλλαγής.
Οι εθνικές ρυθμιστικές αρχές μπορούν να παρέχουν μεθοδολογίες και καθοδήγηση σχετικά με τον τρόπο αξιολόγησης εναλλακτικών επιλογών στην ανάλυση κόστους-οφέλους σε στενή συνεργασία με τους διαχειριστές συστημάτων μεταφοράς, οι οποίοι μπορούν να μοιράζονται βασική τεχνική πραγματογνωσία, λαμβάνοντας υπόψη τα ευρύτερα οφέλη, και να επαληθεύουν την εφαρμογή της αρχής της προτεραιότητας στην ενεργειακή απόδοση εκ μέρους των διαχειριστών των συστημάτων μεταφοράς ή των διαχειριστές των συστημάτων διανομής κατά την έγκριση, την επαλήθευση ή την παρακολούθηση έργων που υποβάλλονται από τους διαχειριστές συστημάτων μεταφοράς ή τους διαχειριστές συστημάτων διανομής. 3.
Τα κράτη μέλη μεριμνούν ώστε οι διαχειριστές συστημάτων μεταφοράς και διανομής να παρακολουθούν και να ποσοτικοποιούν τον συνολικό όγκο των απωλειών δικτύου που σχετίζονται με το δίκτυο που διαχειρίζονται και να λαμβάνουν οικονομικώς αποδοτικά μέτρα για την αύξηση της αποδοτικότητας του δικτύου και την αντιμετώπιση των αναγκών ανάπτυξης των υποδομών και των απωλειών που προκύπτουν από την αυξημένη ηλεκτροδότηση τόσο από την πλευρά της ζήτησης όσο και από την πλευρά της παραγωγής.
Οι διαχειριστές συστημάτων μεταφοράς και διανομής αναφέρουν τα μέτρα αυτά στην εθνική ρυθμιστική αρχή ενέργειας ▌.
▌Τα κράτη μέλη εξασφαλίζουν ότι οι διαχειριστές δικτύων μεταφοράς και διανομής αξιολογούν τα μέτρα βελτίωσης της ενεργειακής απόδοσης όσον αφορά τα υφιστάμενα συστήματά τους μεταφοράς ή διανομής φυσικού αερίου ή ηλεκτρικής ενέργειας και βελτιώνουν την ενεργειακή απόδοση κατά τον σχεδιασμό και τη λειτουργία των υποδομών, ιδιαίτερα σε ό,τι αφορά την ανάπτυξη ευφυών δικτύων.
Τα κράτη μέλη ενθαρρύνουν τους διαχειριστές συστημάτων μεταφοράς και διανομής να αναπτύσσουν καινοτόμες λύσεις για τη βελτίωση της απόδοσης και της βιωσιμότητας, συμπεριλαμβανομένης της ενεργειακής απόδοσης των υφιστάμενων και των μελλοντικών συστημάτων μέσω κανονισμών που βασίζονται σε κίνητρα. 4.
Οι εθνικές ρυθμιστικές αρχές ενέργειας περιλαμβάνουν ειδικό τμήμα για την πρόοδο που έχει επιτευχθεί στη βελτίωση της ενεργειακής απόδοσης όσον αφορά τη λειτουργία των υποδομών φυσικού αερίου και ηλεκτρικής ενέργειας στην ετήσια έκθεση που συντάσσεται σύμφωνα με το άρθρο 59 παράγραφος 1 στοιχείο θ) της οδηγίας (ΕΕ) 2019/944 και σύμφωνα με το άρθρο 41 της οδηγίας 2009/73/ΕΚ.
Στις εκθέσεις αυτές, οι εθνικές ρυθμιστικές αρχές ενέργειας παρέχουν εκτίμηση της συνολικής απόδοσης κατά τη λειτουργία των υποδομών φυσικού αερίου και ηλεκτρικής ενέργειας, τα μέτρα που εφαρμόζουν οι διαχειριστές των συστημάτων μεταφοράς και διανομής και, κατά περίπτωση, διατυπώνουν συστάσεις για βελτιώσεις της ενεργειακής απόδοσης, συμπεριλαμβανομένων οικονομικά αποδοτικών εναλλακτικών λύσεων που μειώνουν τα φορτία αιχμής και τη συνολική χρήση ηλεκτρικής ενέργειας. 5.
Για τον ηλεκτρισμό, τα κράτη μέλη διασφαλίζουν ότι οι κανονιστικές ρυθμίσεις δικτύου και τα τιμολόγια δικτύου, πληρούν τα κριτήρια του παραρτήματος XII, λαμβάνοντας υπόψη τις κατευθυντήριες γραμμές και τους κώδικες που εκπονήθηκαν σύμφωνα με τον κανονισμό (ΕΕ) 2019/943.
(68)
Κατ’ εξουσιοδότηση κανονισμός (ΕΕ) 2015/2402 της Επιτροπής, της 12ης Οκτωβρίου 2015, με τον οποίο αναθεωρούνται οι εναρμονισμένες τιμές αναφοράς ως προς την απόδοση για τη χωριστή παραγωγή ηλεκτρισμού και θερμότητας κατ’ εφαρμογή της οδηγίας 2012/27/ΕΕ του Ευρωπαϊκού Κοινοβουλίου και του Συμβουλίου και καταργείται η εκτελεστική απόφαση 2011/877/ΕΕ της Επιτροπής (ΕΕ L 333 της 19.12.2015, σ. 54).